**Sprendimas**

**Dėl pritarimo dalyvavimui įgyvendinant projektą ,,mokinių ugdymosi pasiekimų gerinimas diegiant kokybės krepšelį“**

2018 m. gruodžio 19 d. Nr. T1-253

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos švietimo ir mokslo ministro 2018 m. lapkričio 13 d. įsakymu Nr. V-888 „Dėl stiprią geros mokyklos požymių raišką turinčių mokyklų sąrašo ir silpną geros mokyklos požymių raišką turinčių mokyklų sąrašo patvirtinimo“ bei atsižvelgdama į Lietuvos Respublikos švietimo ir mokslo ministerijos 2018 m. gruodžio 3 d. raštą Nr. SR-5103 ,,Dėl Pasvalio r. Vaškų gimnazijos dalyvavimo projekte“ ir Ugdymo plėtotės centro 2018 m. gruodžio 3 d. raštą Nr. V7-610 (1.17E) ,,Dėl bendradarbiavimo įgyvendinant projektą“, Pasvalio rajono savivaldybės taryba nusprendžia:

1. Pritarti Pasvalio rajono savivaldybės dalyvavimui įgyvendinant projektą ,,Mokinių ugdymosi pasiekimų gerinimas diegiant Kokybės krepšelį“.

2. Įgalioti Administracijos direktorių pasirašyti Ugdymo plėtotės centro ir Pasvalio rajono savivaldybės Ketinimų protokolą dėl bendradarbiavimo įgyvendinant projektą ,,Mokinių ugdymosi pasiekimų gerinimas diegiant Kokybės krepšelį“ bei kitus su projekto įgyvendinimu susijusius dokumentus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Gintautas Gegužinskas